2. ลักษณะการประกอบธุรกิจ

1.  ประวัติความเป็นมาของ บริษัท โมเดอร์นฟอร์มกรุ๊ป จำกัด (มหาชน)

  บริษัทได้ดำเนินธุรกิจเป็นทั้งผู้ผลิตและจัดจำหน่ายเฟอร์นิเจอร์สำเร็จรูป เป็นเวลามากว่า 20 ปี

โดยเริ่มจากการทำธุรกิจนำเข้าวัสดุอุปกรณ์ และชิ้นส่วนเฟอร์นิเจอร์ในปี 2521
เพื่อใช้สำหรับเฟอร์นิเจอร์สำเร็จรูป และโดยที่ผู้บริหารของบริษัทประกอบด้วย นายเจริญ อุษณาจิตต์
นายชัชชัย ธรรมารุ่งเรือง

นายทักษะ บุษยโภคะ นายโยธิน เนื่องจำนงค์ และนายสมศักดิ์ วาริการ
ซึ่งเป็นทั้งกรรมการและกรรมการบริหารจนถึงปัจจุบันนี้ ได้เล็งเห็นว่าตลาดเฟอร์นิเจอร์ในประเทศ
เริ่มมีแนวโน้มว่าจะมีการเปลี่ยนแปลงพัฒนาไปสู่อนาคตที่ดีขึ้น แต่ยังขาดการพัฒนาในรูปแบบของสินค้า
ขบวนการผลิต และการจำหน่าย จึงได้ตัดสินใจร่วมกันก่อตั้งบริษัท
เพื่อผลิตและจำหน่ายเฟอร์นิเจอร์สำเร็จรูป โดยเน้นรูปแบบให้ทันสมัยและมีคุณภาพสูงคุ้มค่า
โดยเริ่มจากเฟอร์นิเจอร์สำนักงาน Moflex ในปี 2523 และขยายไปยังตลาดเฟอร์นิเจอร์บ้าน
Klasse และเฟอร์นิเจอร์ครัว Kitchenในปีต่อๆ มา ซึ่งมีทั้งชนิดเคลือบผิว (Laminated)
และเคลือบแลคเกอร์ (Lacquered) ภายใต้การผลิตและจัดจำหน่ายหลายๆบริษัท
ทั้งในกรุงเทพฯและภูมิภาค และบริหารงานในลักษณะนิติบุคคลแยกจากกัน
แต่มีคณะกรรมการบริษัทและผู้ถือหุ้นในกลุ่มเดียวกัน

ต่อมาในปี 2533 คณะผู้บริหารได้ตัดสินใจปรับปรุงโครงสร้างของกลุ่มบริษัทใหม่
ด้วยการรวมบริษัททั้งหมดให้เป็นบริษัทเดียว ภายใต้ชื่อบริษัท โมเดอร์นฟอร์มกรุ๊ป จำกัด
โดยเพิ่มทุนจดทะเบียนจาก 8 ล้านบาท เป็น 255 ล้านบาท โดยมีคณะกรรมการบริษัท
และคณะกรรมการบริหารชุดเดียว และมีสาขา และโชว์รูมต่างๆ ของบริษัทเอง
ในการจัดจำหน่ายสินค้าในแต่ละ Brand ภายใต้การบริหารงานของผู้จัดการสาขา
และเพิ่มทุนจดทะเบียนจาก 255 ล้านบาท เป็น 600 ล้านบาท ในปี 2534 ต่อมาในปี 2535
ได้รับอนุมัติให้เป็นบริษัทจดทะเบียนในตลาดหลักทรัพย์แห่งประเทศไทย
และได้แปรสภาพเป็นบริษัทมหาชน จำกัด ในปี 2536 และได้ปรับโครงสร้างการบริหารงานใหม่
โดยยกเลิกการบริหารแบบสาขามาเป็นการบริหารงานในรูปแบบ Functional
โดยแบ่งเป็นสายงานต่างๆ ตามลักษณะงาน

ต่อมาในปี 2541 บริษัทได้เพิ่มทุนจดทะเบียนจาก 600 ล้านบาท เป็น 900 ล้านบาท
โดยออกหุ้นสามัญใหม่จำนวน 30 ล้านหุ้น มูลค่าที่ตราไว้หุ้นละ 10 บาท
โดยจัดสรรหุ้นสามัญเพิ่มทุนจำนวน 20 ล้านหุ้น จำหน่ายให้แก่บริษัท สตีลเคส อิงค์ ในราคาหุ้นละ
15 บาท และจัดสรรหุ้นสามัญเพิ่มทุน จำนวน 10 ล้านหุ้น
เพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญให้แก่สตีลเคส อิงค์ มีผลให้สตีลเคส
อิงค์ เข้ามาร่วมถือหุ้นในบริษัทคิดเป็นอัตราส่วนร้อยละ 25
ทั้งนี้เพื่อเสริมสร้างความแข็งแกร่งในการดำเนินธุรกิจของบริษัททั้งด้านการพัฒนาด้านการออกแบบผลิตภัณฑ์
เทคนิคการผลิต ตลอดจนมาตรฐานคุณภาพ
และภาพพจน์ของผลิตภัณฑ์เฟอร์นิเจอร์ที่บริษัทผลิตออกจำหน่ายเองด้วย โดยสตีลเคส อิงค์
ได้เข้าร่วมเป็นทั้งกรรมการบริษัท และกรรมการบริหารของบริษัท รวม 2 คน

ในปี 2544 บริษัทได้ปรับปรุงโครงสร้างการบริหารงานภายใน เพื่อเพิ่มศักยภาพในการ

แข่งขันในตลาดเฟอร์นิเจอร์ โดยแยกการบริหาร ทั้งทีมพัฒนาผลิตภัณฑ์ ทีมขาย
และทีมบริการจัดส่งและติดตั้ง ตามผลิตภัณฑ์แต่ละประเภท เป็นสายเฟอร์นิเจอร์สำนักงาน
ซึ่งประกอบด้วย เฟอร์นิเจอร์ Moflex กับเฟอร์นิเจอร์ Steelcase และสายเฟอร์นิเจอร์บ้าน
ซึ่งประกอบด้วยเฟอร์นิเจอร์ Klasse กับเฟอร์นิเจอร์ Kitchen
นอกจากนี้ยังได้ปรับเปลี่ยนนโยบายการบริหารสาขาในภูมิภาคเป็นการแต่งตั้งตัวแทนจำหน่ายสินค้าของบริษัทในภูมิภาคแทน
ซึ่งได้ผลดีกว่าการดำเนินการเอง

- 2 -

2.2 การประกอบธุรกิจของบริษัท บริษัทย่อย และ บริษัทร่วม

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน เฟอร์นิเจอร์ใช้ภายในบ้าน
และเฟอร์นิเจอร์ชุดครัว โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่าน เครือข่ายสาขา และโชว์รูมทั่วประเทศ
ตลอดจนส่งออกไปจำหน่ายยังตลาดต่างประเทศและจัดให้บริการทั้งก่อนและหลังการขาย
ภายใต้การดำเนินงานของบริษัทเองทั้งหมด
นอกจากนี้บริษัทยังเป็นผู้นำเข้าวัสดุอุปกรณ์ชิ้นส่วนประกอบเฟอร์นิเจอร์จากต่างประเทศ
เพื่อใช้ในการผลิตผลิตภัณฑ์เฟอร์นิเจอร์ของบริษัทเอง
และจำหน่ายให้กับผู้ผลิตเฟอร์นิเจอร์รายอื่นด้วย

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 3บริษัท ดังนี้

1. บริษัท โมเดอร์นฟอร์มทาวเวอร์ จำกัด ในปี 2534 บริษัทโมเดอร์นฟอร์มกรุ๊ป จำกัด (มหาชน)
เข้าถือหุ้นทั้งหมดร้อยละ 100 ในบริษัทโมเดอร์นฟอร์มทาวเวอร์ ปัจจุบันมีทุนจดทะเบียน 220
ล้านบาท ซึ่งเป็นเจ้าของกรรมสิทธิ์ที่ดิน และอาคารสำนักงาน "โมเดอร์นฟอร์มทาวเวอร์" ริมถนน

ศรีนครินทร์ บนเนื้อที่รวม 3-0-35 ไร่ ลักษณะโครงการเป็นอาคาร 28 ชั้น พื้นที่ใช้สอยรวม
26,000 ตารางเมตร สร้างแล้วเสร็จและเปิดดำเนินการได้ตั้งแต่เดือนพฤษภาคม 2538
โดยมีวัตถุประสงค์ดังนี้

- เพื่อเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
โมเดอร์นฟอร์มกรุ๊ป จำกัด (มหาชน)

- เพื่อเป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน) บริษัทย่อย
และบริษัทร่วมทุน

  - เพื่อเป็นอาคารสำนักงานให้เช่าแก่บุคคลภายนอก

  2. บริษัท โมเดอร์นฟอร์ม อิมพอร์ตส์ จำกัด ในปี 2540 บริษัทโมเดอร์นฟอร์มกรุ๊ป

จำกัด (มหาชน) เข้าถือหุ้นทั้งหมดร้อยละ 100 เพื่อขยายธุรกิจทางด้านเฟอร์นิเจอร์นำเข้า
จากประเทศอิตาลี และอเมริกา เป็นหลัก ภายใต้ชื่อ “Casabella” และ “Motion
Furniture” โดยมีทุนจดทะเบียน 35 ล้านบาท

3. บริษัท พลาสติกและหีบห่อไทย จำกัด ซึ่งดำเนินกิจการด้านการผลิตบรรจุภัณฑ์
และพลาสติกอุตสาหกรรม ตลอดจนชิ้นส่วน อุปกรณ์เฟอร์นิเจอร์ และเครื่องใช้พลาสติกอื่นๆ
โดยบริษัท โมเดอร์นฟอร์มกรุ๊ป จำกัด (มหาชน) ถือหุ้นร้อยละ 60 ในปี 2537 โดยมีทุนจดทะเบียน
40 ล้านบาท

  ทั้งนี้ บริษัทย่อยทั้ง 3 บริษัทมิได้มีการถือหุ้นระหว่างกันแต่อย่างใด

- 3 -

นอกจากนี้บริษัทโมเดอร์นฟอร์มกรุ๊ปจำกัด (มหาชน) ยังมีบริษัทร่วมทุนอีก 3 บริษัท

ดังนี้

1. บริษัท โมเดอร์นฟอร์ม โอเอ จำกัด ดำเนินธุรกิจโดยเป็นตัวแทนจำหน่าย

คอมพิวเตอร์ยี่ห้อ “COMPAQ” “IBM” ตลอดจนอุปกรณ์ที่ใช้ในสำนักงานอื่นๆโดยบริษัท
โมเดอร์นฟอร์ม

กรุ๊ป จำกัด (มหาชน) เข้าถือหุ้นร้อยละ 47 ในปี 2535 โดยมีทุนจดทะเบียนในปัจจุบัน 20
ล้านบาท

2. บริษัท สตีลเคสโมเดอร์นฟอร์ม จำกัด จัดตั้งขึ้นในปี 2536 ระหว่างบริษัท โมเดอร์นฟอร์มกรุ๊ป
กับ บริษัท STEELCASE INC. แห่งประเทศสหรัฐอเมริกา เพื่อตั้งโรงงานในประเทศไทย

ผลิตเฟอร์นิเจอร์สำนักงานของ STEELCASE โดยเฉพาะ โดยบริษัท โมเดอร์นฟอร์มกรุ๊ป
ถือหุ้นร้อยละ 50

โดยมีทุนจดทะเบียน 140 ล้านบาท

3. บริษัท อินเตอร์เฟซโมเดอร์นฟอร์ม จำกัด จัดตั้งในปี 2537 เพื่อผลิตและจำหน่ายพรมปูพื้น
โดยร่วมทุนกับบริษัท อินเตอร์เฟซ อิ้งค์ จำกัด แห่งประเทศสหรัฐอเมริกา โดยบริษัท

โมเดอร์นฟอร์มกรุ๊ป ถือหุ้นร้อยละ 30 ปัจจุบันมีทุนจดทะเบียน 200 ล้านบาท

ทั้งนี้บริษัทร่วมทั้ง 3 บริษัท มิได้มีการถือหุ้นระหว่างกันแต่อย่างใด

2.3 โครงสร้างรายได้

+-----------+----------------+---------+---------+--------+---------+
| สายผลิตภัณฑ์ |  ดำเนินการโดย   | %       |  ปี 2542 |        |  ปี 2544 |
| /         |                | การ     |         | ปี 2543 |         |
|           |                | ถือหุ้นของ | ล้านบาท  |        | ล้านบาท  |
| กลุ่มธุรกิจ   |                |         | %       | ล้านบาท | %       |
|           |                | บริษัท    |         | %      |         |
+-----------+----------------+---------+---------+--------+---------+
| ธุรกิจ      | บมจ.โมเด       | 100     | 1       | 1,     | 1       |
| เฟอร์นิเจอร์ | อร์นฟอร์มกรุ๊ป และ |         | ,176 77 | 427 78 | ,443 76 |
|           |                |         |         |        |         |
|           | บจ.โมเด        |         |         |        |         |
|           | อร์นฟอร์มอิมพอร์ตส์ |         |         |        |         |
+-----------+----------------+---------+---------+--------+---------+
| ธุรก       | บจ.โมเด        | 100     |  31 2   |  36 2  |  44 2   |
| ิจให้เช่าพื้นที่ | อร์นฟอร์มทาวเวอร์ |         |         |        |         |
|           |                |         |         |        |         |
| และบริการ  |                |         |         |        |         |
+-----------+----------------+---------+---------+--------+---------+
| ธุร        | บจ.พล          | 60      |  244 16 |        |  341 18 |
| กิจวัสดุหีบห่อ | าสติกและหีบห่อไทย |         |         | 300 17 |         |
+-----------+----------------+---------+---------+--------+---------+
| อื่นๆ       |  -             | -       |  74 5   |  62 3  |  72 4   |
+-----------+----------------+---------+---------+--------+---------+
| รวม       |                |         | 1,      | 1,8    | 1,      |
|           |                |         | 525 100 | 25 100 | 900 100 |
+-----------+----------------+---------+---------+--------+---------+

+-----------+---------------+-----+--------+--------+--------+-------+
|           |               |     |        |        |        |       |
+-----------+---------------+-----+--------+--------+--------+-------+

- 4 -

4.  เป้าหมายการดำเนินธุรกิจ

  ผู้บริหารของบริษัท มีเป้าหมายที่จะรักษาความเป็นหนึ่ง และส่วนแบ่งตลาดสูงสุดในตลาดของ

เฟอร์นิเจอร์สำนักงานในประเทศ
และจะพัฒนาธุรกิจเฟอร์นิเจอร์บ้านให้กลับมาเป็นหนึ่งในผู้นำตลาดระดับกลางถึงบน
โดยจะนำเทคโนโลยีใหม่ๆมาใช้ในการออกแบบและผลิตเฟอร์นิเจอร์
เพื่อตอบสนองความต้องการของผู้บริโภค ซึ่งมีทั้งบริษัท องค์กร ห้างร้านต่างๆ
และผู้บริโภคซึ่งเป็นครอบครัวอาศัยอยู่ในบ้านเดี่ยว คอนโด

ทาวเฮาส์และตึกแถว บริษัทมีเป้าหมายที่จะเป็นผู้นำผลิตภัณฑ์ที่มีคุณภาพ
ออกผลิตภัณฑ์ใหม่ที่พร้อมด้วยรูปแบบที่ทันสมัย มีรสนิยมและเต็มไปด้วยประโยชน์ใช้สอยคุ้มค่า
บริษัทจะมุ่งรักษาระดับความพอใจของลูกค้าให้ดีอย่างสม่ำเสมอด้วยบริการทั้งก่อน
และหลังการขายที่ประทับใจ

ในปี 2002 บริษัท มีเป้าหมายจะทำยอดขายให้เติบโตจาก ปี 2001 ประมาณ 10% โดยรวม
ทั้งนี้จากการเป็นพันธมิตรทางธุรกิจกับ Steelcase Inc. และ บริษัท แลนด์ แอนด์ เฮาส์
ซึ่งเป็นผู้ถือหุ้นรายใหญ่ 10 รายแรกของบริษัท
อีกทั้งนโยบายในการแต่งตั้งตัวแทนจำหน่ายสินค้าในจังหวัดที่เป็นศูนย์กลางของภูมิภาคต่างๆ เพิ่มขึ้น